ко́е у́бѡ не содѣ́яхъ ѕло̀; кі́й грѣ́хъ не сотвори́хъ; ко́е ѕло̀ не воѡбрази́хъ въ душѝ мое́й; уже́ бо и дѣ́лы содѣ́яхъ: блу́дъ, прелюбодѣ́йство, го́рдость, киче́ніе, укоре́ніе, хулу̀, праздносло́віе, смѣ́хъ неподо́бный, пія́нство, гортанобѣ́сіе, ѡбъ̑яде́ніе, не́нависть, за́висть, сребролю́біе, любостяжа́ніе, лихои́мство, самолю́біе, славолю́біе, хище́ніе, непра́вду, ѕлопріѡбрѣ́теніе, ре́вность, ѡклевета́ніе, беззако́ніе: вся́кое моѐ чу́вство, и вся́кій у́дъ ѡскверни́хъ, растли́хъ, непотре́бенъ сотвори́хъ, дѣ́лателище бы́въ вся́чески діа́воле